**โรส ทิโค** (อังกฤษ: Rose Tico) เป็นตัวละครในเรื่องแต่งชุด*สตาร์ วอร์ส* ปรากฎตัวครั้งแรกในภาพยนตร์*สตาร์ วอร์ส: ปัจฉิมบทแห่งเจได* (2017) เป็นช่างเครื่องยนต์คนหนึ่งของขบวนการฝ่ายต่อต้าน ซึ่งต่อมาได้ผูกมิตรกับฟินน์ ร่วมกันหาทางช่วยเหลือฝ่ายต่อต้านหนีจากปฐมภาคี รับบทโดยเคลลี แมรี ทราน

ตัวละครของโรสถูกสร้างขึ้นโดยไรอัน จอห์นสัน ผู้กำกับและเขียนบทภาพยนตร์*ปัจฉิมบทแห่งเจได* เพื่อเพิ่มพลวัตรให้กับเนื้อเรื่องรองที่เกี่ยวข้องกับฟินน์และโพ ดาเมรอน โดยเคลลีรับบทในภาพยนตร์ขนาดยาวครั้งนี้เป็นครั้งแรก และก่อนที่จะสมัครเข้าร่วมการคัดเลือกนักแสดงสำหรับบทนี้ก็ไม่เคยดูภาพยนตร์*สตาร์ วอร์ส* มาก่อน แต่หลังจากผ่านขั้นตอนการคัดเลือกนักแสดงซึ่งกินเวลานานกว่า 5 เดือน มาแล้ว เธอก็สามารถเอาชนะคู่แข่งคนอื่นๆ หลายร้อยคน และได้รับคัดเลือกให้รับบทนี้

ภูมิหลังตามท้องเรื่องของโรสถูกเล่าไว้บางส่วนในภาพยนตร์ และอีกส่วนหนึ่งถูกเล่าในนิยาย *Cobalt Squadron* (2017) ซึ่งมีโรส และเพจ ทิโค พี่สาวของโรส ซึ่งมีบทบาทเล็กน้อยในภาพยนตร์ เป็นตัวละครหลัก นิยายเล่าว่าโรสและเพจเข้าร่วมขบวนการฝ่ายต่อต้านหลังจากที่ดาวเคราะห์บ้านเกิดที่ยากจนของพวกเธอถูกปฐมภาคีทำลาย ตัวละครโรสทำหน้าที่เป็นตัวแทนผู้ชม เป็นตัวละครคนทั่วไป เป็นผู้มีผลกระทบทางบวกต่อตัวละครฟินน์ และเป็นตัวแทนของกลุ่มผู้ชื่นชอบ*สตาร์ วอร์ส* ด้วย ในบทดั้งเดิมจอห์นสันวางแผนให้ตัวละครโรสเป็นคนขี้หงุดหงิดและชอบพูดจาประชดประชัน แต่บุคลิกของตัวละครนี้ถูกเปลี่ยนแปลงอย่างมากเพื่อให้เข้ากันกับบุคลิกของทราน กลายเป็นตัวละครที่มีบุคลิกทางบวกมากขึ้น

ทั้งตัวละครโรสและการแสดงของทรานได้รับเสียงตอบรับในทางบวกจากนักวิจารณ์และเหล่าผู้ชื่นชอบ*สตาร์ วอร์ส* โดยส่วนหนึ่งให้ความชื่นชมในฐานะที่เป็นตัวละครผู้หญิงต่างชาติที่มีบทบาทในทางบวก อย่างไรก็ดีทรานตกเป็นฝ่ายถูกกระทำจากมุมมองอคติชาติพันธุ์และอคติทางเพศจากชุมชนอินเทอร์เน็ทจนเธอต้องลบบัญชีอินสตาแกรม ผู้ชื่นชอบและผู้มีชื่อเสียงหลายคนออกมาปกป้องทราน และทรานเองก็ให้สัมภาษณ์ตอบโต้การโจมตีเหล่านี้ตีพิมพ์บน*เดอะนิวยอร์คไทมส์*

โรสมีบทบาทในภาพยนตร์ *กำเนิดใหม่สกายวอล์คเกอร์* (2019) ซึ่งเป็นภาพยนตร์ภาคสุดท้ายในชุดไตรภาคต่อ ในภาคนี้เธอได้เลื่อนยศขึ้น และมีบทบาทเป็นผู้นำมากขึ้น อย่างไรก็ดีแม้ตำแหน่งตามท้องเรื่องของเธอจะสูงขึ้น แต่บทและการได้ปรากฎตัวบนจอภาพยนตร์ของเธอกับเล็กกว่าที่เป็นใน*ปัจฉิมบทแห่งเจได*มาก ประเด็นนี้ตกเป็นประเด็นวิพากษ์วิจารณ์สำคัญประเด็นหนึ่งทั้งจากนักวิจารณ์และจากเหล่าผู้ชื่นชอบ บ้างก็ตีความว่าผู้สร้างภาพยนตร์จงใจลดบทของโรสลงหลังจากมีการก่อกวนทางอินเทอร์เน็ทต่อทราน ซึ่งคริส เทอร์ริโอ ผู้ร่วมเขียนบท ปฏิเสธ

ลักษณะตัวละคร
-------------

### *โคบอลท์สควอดรอน*

แม้ตัวละครโรส ทิโค จะถูกสร้างขึ้นเพื่อเป็นส่วนหนึ่งของภาพยนตร์*ปัจฉิมบทแห่งเจได* แต่ภูมิหลังของตัวละครนี้ถูกกล่าวถึงโดยละเอียดในนวนิยายสำหรับเยาวชน *Star Wars: The Last Jedi: Cobalt Squadron* (2017) เขียนโดย Eilzabeth Wein นิยายและภาพยนตร์ได้รับการเผยแพร่ในวันเดียวกันคือวันที่ 15 ธันวาคม ค.ศ. 2017 โดย*โคบอลท์สควอดรอน*ดำเนินเรื่องช่วงก่อนหน้าและพร้อมๆ กันกับเหตุการณ์ใน*อุบัติการณ์แห่งพลัง* (2015) ซึ่งเป็นภาพยนตร์ตอนแรกสุดในชุดภาพยนตร์*สตาร์ วอร์ส*ไตรภาคต่อ มีบทสนทนาที่อ้างอิงถึงเหตุการณ์ในนิยายอยู่ในบทภาพยนตร์*ปัจฉิมบทแห่งเจได*แต่ถูกตัดออกจากฉบับที่ออกฉาย ในนิยายเรื่องนี้โรสเป็นตัวเอกหลักร่วมกันกับพี่สาวคือเพจ ทิโค ซึ่งรับบทโดยเวโรนิกา โงในภาพยนตร์ โดยมีบทบาทเพียงสั้นๆ แม้พ่อแม่ของทั้งสองจะไม่มีบทบาทในนิยาย แต่หนังสืออ้างอิง *Star Wars: The Last Jedi: The Visual Dictionary* ก็ได้ระบุเอาไว้ว่าทั้งสองมีความสัมพันธ์ที่ใกล้ชิดกับพ่อและแม่คือ Hue และ Thanya ลำดับ ซึ่งได้เลี้ยงดูทั้งสองคนให้มีความรู้สึกที่หนักแน่นต่อความดีความชั่ว โรสและเพจเติบโตขึ้นมาบนดาวเคราะห์เฮยส์ไมเนอร์ ซึ่งเป็นดาวเคราะห์ทำเหมืองที่ยากจน โคจรอยู่ในระบบดาวฤกษ์โอโตม็อก ห่างไกลจากการกำกับดูแลของสาธารณรัฐใหม่ ดาวเคราะห์เฮยส์ไมเนอร์เป็นสถานที่แห่งแรกๆ ที่ตกเป็นเหยื่อของปฐมภาคี คณะเผด็จการทหารที่พยายามเข้าปกครองกาแลกซี ปฐมภาคีใช้ดาวเคราะห์แห่งนี้เป็นสถานที่ทดสอบอาวุธและลักพาตัวเด็กๆ ไปล้างสมองให้เติบโตขึ้นมารับหน้าที่เป็นสตอร์มทรูปเปอร์ เช่นนี้จึงทำให้โรสเกิดความเกลียดชังต่อปฐมภาคีตั้งแต่ยังอายุน้อย สองพี่น้องทิโคเข้าร่วมกับขบวนการฝ่ายต่อต้าน ซึ่งเป็นองค์กรกึ่งทหารที่นำโดยนายพลเลอา ออร์กานา เพื่อต่อสู้กับปฐมภาคี ทั้งสองทำงานด้วยกันบนยานบินทิ้งระเบิดชื่อ*โคบอลท์แฮมเมอร์*โดยเพจเป็นพลยิงและโรสเป็นวิศวกรเครื่องยนต์ แม้โรสจะไม่เคยได้รับการฝึกฝนอย่างเป็นทางการแต่เธอก็ได้เข้าประจำตำแหน่งนี้เพราะมีความรู้ลึกซึ้งด้านเครื่องยนต์ ทั้งโรสและเพจสวมสร้อยคอห้อยเหรียญหน้าตาเหมือนกันคือเป็นตราประจำระบบดาวฤกษ์โอโตม็อกบ้านเกิดของพวกเธอ ซึ่งเห็นได้ในภาพยนตร์*ปัจฉิมบทแห่งเจได*

แนวคิดและการออกแบบตัวละคร
-------------------------

### แนวคิด

จอห์นสันตั้งใจสร้างโรส ทิโคให้เป็นตัวละครตัวแทนผู้ชมที่เข้าถึงได้ง่าย เขาต้องการ "คนที่ผมตอนอายุสิบขวบสามารถจะเข้าถึงและรู้สึกผูกพันได้จริงๆ คนที่เป็นเด็กเนิร์ดของแท้ ที่พอได้เห็นมาโลดแล่นอยู่ต่อหน้าในภาพยนตร์*สตาร์ วอร์ส*แล้วจะต้องเป็นที่ประหลาดใจนิดๆ" รายละเอียดเกี่ยวกับตัวละครนี้ถูกกล่าวถึเป็นครั้งแรกในงานเฉลิมฉลอง*สตาร์ วอร์ส* ที่ออร์แลนโด ฟลอริดา เมื่อวันที่ 14 เมษายน ค.ศ. 2017

### การคัดเลือกนักแสดง

เคลลี่ มารี ทราน
ก่อนที่จะสมัครเข้าร่วมการคัดเลือกนักแสดงสำหรับภาพยนตร์*ปัจฉิมบทแห่งเจได* เคลลี มารี ทราน หางานแสดงมาแล้วหลายปี และทำงานอื่นๆ ชั่วคราวในระหว่างนั้น จนถึงกับคิดจะล้มเลิกอาชีพนักแสดง เธอไม่ได้เป็นผู้ชื่นชอบ*สตาร์ วอร์ส* และไม่เคยดูภาพยนตร์*สตาร์ วอร์ส* มาก่อน และเธอเชื่อว่านี่เป็นเหตุผลหนึ่งที่ทำให้เธอได้รับเลือกให้แสดงในบทนี้ กล่าวคือเธอไม่มีความคาดหวังดั้งเดิมเกี่ยวกับการรับบทบาทในภาพยนตร์*สตาร์ วอร์ส* และไม่มีตัวละครต้นแบบจากภาพยนตร์ภาคก่อนๆ อยู่ในใจ มีนักแสดงมาสมัครคัดเลือกเพื่อรับบทโรส ทิโค หลายร้อยคน โดยทรานเป็นผู้ชื่นชอบ*แฮร์รี่ พอตเตอร์* และได้ใส่เนคไทนำโชคลายบ้านเรเวนคลอไปร่วมการคัดเลือกนักแสดง แม้เธอจะรู้สึกในภายหลังว่านักแสดงคนอื่นๆ แต่งตัวดูเป็นมืออาชีพกว่าเธอมาก เธอก็ยังสวมเนคไทอันนี้ไปร่วมการคัดเลือกหลังจากได้รับการเรียกตัวไปคัดเลือกในรอบต่อไป เคลลีต้องผ่านการคัดเลือกนักแสดงที่มีความกดดันสูงถึง 5 รอบ ตลอดระยะเวลากว่า 5 เดือน ในช่วงฤดูร้อนต่อฤดูใบไม้ร่วง ค.ศ. 2015 ไรอัน จอห์นสันเข้ามาร่วมสังเกตการณ์ในการคัดเลือกนักแสดงด้วยตัวเองในการคัดเลือกรอบที่ 2 และประทับใจในตัวทรานทันที เขากล่าวว่าขณะที่ดูเคลลีทดสอบบทเขารู้สึกเหมือนได้เห็นตัวละครนี้เหมือนอย่างที่เขาคิดไว้ในใจระหว่างการเขียนบทภาพยนตร์ ในการทดสอบบทครั้งหนึ่งเคลลีได้ต่อบทกับจอห์น โบเยกา ที่รับบทฟินน์ในภาพยนตร์ ซึ่งเป็นขั้นตอนเพื่อประเมินว่านักแสดงทั้งสองมีเคมีที่เข้ากันดีและสามารถทำงานด้วยกันได้ดีหรือไม่ โบเยกากล่าวว่ามันชัดเจนมากตั้งแต่เริ่มต้นการอ่านบทว่าทรานเป็นตัวเลือกที่ดีที่สุดสำหรับนักแสดงที่จะมารับบทนี้ ในเดือนพฤษจิกายน ค.ศ. 2015 ซึ่งเป็นเวลา 3 สัปดาห์หลังการคัดเลือกรอบสุดท้าย จอห์นสันก็ได้เข้าพบทราน และแจ้งว่าเธอได้รับคัดเลือกให้รับบทนี้

การรับบทโรสใน*ปัจฉิมบทแห่งเจได*เป็นครั้งแรกที่ทรานได้รับบทในภาพยนตร์ขนาดยาว เธอเป็นชาวอเมริกันเชื้อสายเวียดนาม และเป็นผู้หญิงต่างชาติผิวสีคนแรกที่ได้รับบทนำในภาพยนตร์*สตาร์ วอร์ส*

### การถ่ายทำ

มกราคม ค.ศ. 2016 ทรานย้ายมาลอนดอนเพื่อเริ่มการถ่ายทำ เธอลงนามในสัญญาปกปิดความลับ ไม่สามารถกล่าวถึงตัวละครนี้ได้ และไม่สามารถบอกใครได้แม้แต่คนในครอบครัวว่ากำลังถ่ายทำภาพยนตร์*สตาร์ วอร์ส* โดยเธอบอกพวกเขาว่าเธอมาถ่ายภาพยนตร์อิสระในแคนาดา เธอยังส่งภาพถ่ายแคนาดาที่ดาวน์โหลดมาจากกูเกิ้ลส่งไปให้ครอบครัวดู และซื้อน้ำเชื่อมเมเปิลสูตรแคนาดาส่งไปเป็นของขวัญเพื่อเพิ่มความน่าเชื่อถือให้กับเรื่องนี้ด้วย

ทรานให้สัมภาษณ์ว่าไรอัน จอห์นสันทำให้เธอรู้สึกผ่อนคลายอย่างมากทั้งระหว่างที่ร่วมงานกันและระหว่างการถ่ายทำ และยังถามความเห็นและข้อเสนอแนะเกี่ยวกับตัวละครนี้จากเธอด้วย เธอกล่าวว่า "ไรอันเก่งมากกับการจุดประกายให้เกิดความเชื่อใจกัน ฉันคิดว่าทุกคนก็คงมีความผ่อนคลายเหมือนกันกับที่ฉันรู้สึก" ทรานยังบอกอีกว่าในบทร่างฉบับแรกๆ ตัวละครโรส ทิโค จะ "ชอบพูดจาประชดประชัน และขี้หงุดหงิดมากกว่านี้" ในแง่นี้จอห์นสันได้เปรียบเทียบตัวละครโรสว่าคล้ายกับอียอร์จากวินนีเดอะพูห์ แต่หลังจากที่ทรานได้รับคัดเลือกให้มารับบทนี้แล้ว บุคลิกของตัวละครก็ค่อยๆ เปลี่ยนไปในทางที่คล้ายกันกับทรานมากขึ้นเรื่อยๆ เรื่องนี้สะท้อนให้เห็นชัดในความตื่นเต้นและความกระตือรือร้นที่โรสแสดงให้เห็นในฉากแรกที่ได้พบกับฟินน์ ในบทฉบับแรก โรสจะสงสัยในตัวฟินน์ตั้งแต่แรก แต่จากการที่บุคลิกของตัวละครเปลี่ยนไป จอห์นสันจึงพบว่าในตอนแรกโรสน่าจะชื่นชมฟินน์และตื่นเต้นที่ได้พบเขา ฉากนี้เป็นหนึ่งในไม่กี่ฉากที่จอห์นสันเขียนบทใหม่ระหว่างการถ่ายทำ ทรานกล่าวถึงการพัฒนาตัวละครโรสว่า "บางครั้งฉันก็คิดว่าฉันให้ข้อมูลกับโรส และบางครั้งโรสก็ให้ข้อมูลกับฉัน มันเป็นความสัมพันธ์ที่ยุ่งเหยิงและเกี่ยวพันกันจนแยกไม่ออก ซึ่งฉันก็คิดว่ามันออกจะเป็นเรื่องที่สวยงาม เธอจะเป็นส่วนหนึ่งของตัวฉันตลอดไป และฉันก็จะเป็นส่วนหนึ่งของตัวเธอตลอดไปเช่นกัน"

การตอบรับ
---------

### คำวิจารณ์

เมเรดดิธ เวอร์เนอร์ จาก *วาไรตี* เห็นว่าการแสดงของทรานมีทั้งพลังงานและอารมณ์ที่ส่งพลังต่อไปยังเหล่าผู้ชื่นชอบ*สตาร์ วอร์ส* โดยเขียนไว้ว่า "ทรานได้ขโมยสปอตไลท์ไปจากเหล่าตัวละครที่เคยเป็นที่ชื่นชอบใน*อุบัติการณ์แห่งพลัง* เธอมอบความกระตือรือร้นที่บริสุทธิ์ที่สุดให้กับกาแลกซีอันไกลโพ้นแห่งนี้"

อ้างอิง
-------

1. 1 2 3 4 5 6 7 8 9  Daley, Katerina (December 31, 2017). "Star Wars: 15 Things You Didn't Know About Rose Tico". *Screen Rant*. เก็บจากแหล่งเดิมเมื่อ July 16, 2019. สืบค้นเมื่อ July 16, 2019.
2. 1 2  Menta, Anna (December 19, 2017). "Racist attacks against Kelly Tran posted to Rose Tico's 'Wookieepedia' page". *Newsweek*. เก็บจากแหล่งเดิมเมื่อ July 18, 2019. สืบค้นเมื่อ July 18, 2019.
3. 1 2 3 4 5 6 7 8 9  Woerner, Meredith (December 21, 2017). "Kelly Marie Tran Explains Why Representation Matters in 'Star Wars'". *Variety*. เก็บจากแหล่งเดิมเมื่อ June 14, 2018. สืบค้นเมื่อ July 17, 2019.
4. ↑  Szostak 2017, p. 111
5. 1 2 3  Yamato, Jen (December 20, 2017). "Q&A: 'The Last Jedi' breakout Kelly Marie Tran on her whirlwind 'Star Wars' journey and Rose's future". *Los Angeles Times*. เก็บจากแหล่งเดิมเมื่อ September 28, 2018. สืบค้นเมื่อ July 16, 2019.
6. ↑  Plante, Corey (November 30, 2017). "'Last Jedi' Newcomer Rose Has a Tragic 'Force Awakens' Backstory". Inverse. เก็บจากแหล่งเดิมเมื่อ July 16, 2019. สืบค้นเมื่อ July 16, 2019.
7. 1 2  Barr, Tricia (December 11, 2017). "What You Need to Know About Rose Tico, The Last Jedi's Breakout Character". PopSugar. เก็บจากแหล่งเดิมเมื่อ July 16, 2019. สืบค้นเมื่อ July 16, 2019.
8. 1 2  "Rose Tico stars in *Cobalt Squadron* – Exclusive excerpt". StarWars.com. December 13, 2017. เก็บจากแหล่งเดิมเมื่อ July 16, 2019. สืบค้นเมื่อ July 16, 2019.
9. 1 2  Crouse, Megan (March 19, 2018). "Star Wars: An Expanded Universe Guide to Understanding The Last Jedi". Den of Geek. เก็บจากแหล่งเดิมเมื่อ October 1, 2018. สืบค้นเมื่อ July 16, 2019.
10. ↑  James, Thea (December 13, 2017). "Books to Read Before The Last Jedi". *Kirkus Reviews*. เก็บจากแหล่งเดิมเมื่อ July 16, 2019. สืบค้นเมื่อ July 16, 2019.
11. ↑  Phipps, Keith (May 29, 2018). "Solo takes Star Wars' fixation on self-sacrifice in a cavalier new direction". *The Verge*. เก็บจากแหล่งเดิมเมื่อ July 16, 2019. สืบค้นเมื่อ July 16, 2019.
12. ↑  McEwan, Cameron K. (November 24, 2017). "New Star Wars Last Jedi characters revealed via card game". *Digital Spy*. เก็บจากแหล่งเดิมเมื่อ July 21, 2019. สืบค้นเมื่อ July 21, 2019.
13. 1 2  Hidalgo 2017, p. 39
14. 1 2  Reynolds & Hidalgo 2018, p. 275
15. 1 2  Hidalgo 2017, p. 38
16. 1 2 3  Casey, Dan (November 1, 2015). "40. Rose Tico". *100 Things Star Wars Fans Should Know & Do Before They Die* (E-book). Triumph Books. ISBN 9781629371641.
17. 1 2  Reynolds & Hidalgo 2018, p. 274
18. ↑  "The Last Jedi: Cobalt Squadron by Elizabeth Wein". *Kirkus Reviews*. February 19, 2018. เก็บจากแหล่งเดิมเมื่อ July 17, 2019. สืบค้นเมื่อ July 16, 2019.
19. ↑  Ratcliffe 2018, p. 185
20. ↑  Jaworski, Michelle (March 10, 2018). "12 things we discovered about 'The Last Jedi' from the film's novelization". *The Daily Dot*. เก็บจากแหล่งเดิมเมื่อ July 16, 2019. สืบค้นเมื่อ July 16, 2019.
21. ↑  Ratcliffe 2018, p. 186
22. ↑  Kickham, Dylan (December 15, 2017). "What Does Rose's Medallion Mean In 'The Last Jedi'? It's Clearly Important". *Elite Daily*. เก็บจากแหล่งเดิมเมื่อ July 18, 2019. สืบค้นเมื่อ July 17, 2019.
23. ↑  Yamato, Jen (December 17, 2017). "MoviesHow Rian Johnson made heroism inclusive in 'Star Wars: The Last Jedi'". *Los Angeles Times*. เก็บจากแหล่งเดิมเมื่อ July 16, 2019. สืบค้นเมื่อ July 22, 2019.
24. 1 2 3 4  Yee, Lawrence (April 14, 2017). "Meet Rose, the 'Biggest New Part' in 'Star Wars: The Last Jedi'". *Variety*. เก็บจากแหล่งเดิมเมื่อ June 10, 2019. สืบค้นเมื่อ July 15, 2019.
25. 1 2  "All About the Stars". *Star Wars: The Last Jedi: The Ultimate Guide*. Titan Magazines: 34. December 11, 2018.
26. 1 2  Cohen, Sandy (December 12, 2017). "In 'Star Wars: The Last Jedi,' Kelly Marie Tran steps into stardom" (ภาษาสเปน). NBC News. เก็บจากแหล่งเดิมเมื่อ June 24, 2019. สืบค้นเมื่อ July 23, 2019.
27. ↑  "MBS launches special Star Wars-themed light and water spectacle". *Al Riyadh*. November 26, 2017. เก็บจากแหล่งเดิมเมื่อ July 25, 2019. สืบค้นเมื่อ July 24, 2019.
28. 1 2 3  Massabrook, Nicole (December 17, 2017). "Kelly Marie Tran Fun Facts: Meet The 'Star Wars' Actress Playing Rose". *International Business Times*. เก็บจากแหล่งเดิมเมื่อ July 23, 2019. สืบค้นเมื่อ July 23, 2019.
29. 1 2 3 4 5 6 7 8 9 10 11  Flaherty, Keely (November 14, 2017). "The Rise Of Rose: How A Badass Nerd Became The New "Star Wars" Lead". *BuzzFeed News*. เก็บจากแหล่งเดิมเมื่อ July 16, 2019. สืบค้นเมื่อ July 17, 2019.
30. ↑  Schmidt, JK (December 9, 2017). "Kelly Marie Tran Talks About Supportive Star Wars Fans". Comicbook.com. เก็บจากแหล่งเดิมเมื่อ July 22, 2019. สืบค้นเมื่อ July 28, 2019.
31. 1 2  Lui, John (November 27, 2017). "Kelly Marie Tran not a fan before nabbing major Star Wars role". *The Straits Times*. เก็บจากแหล่งเดิมเมื่อ July 23, 2019. สืบค้นเมื่อ July 23, 2019.
32. ↑  Tan, Samfrey (November 27, 2017). "Kelly Marie Tran 'cannot believe' she is in Star Wars". *The New Paper*. เก็บจากแหล่งเดิมเมื่อ July 24, 2019. สืบค้นเมื่อ July 23, 2019.
33. 1 2  Midkiff, Sarah (December 22, 2017). "Kelly Marie Tran's Star Wars Audition Has Been Released". Refinery29. เก็บจากแหล่งเดิมเมื่อ July 25, 2019. สืบค้นเมื่อ July 25, 2019.
34. ↑  Wilson, Calvin (December 15, 2017). "'Star Wars: The Last Jedi' is the latest in a film franchise whose appeal spans generations". *St. Louis Post-Dispatch*. p. G13. เก็บจากแหล่งเดิมเมื่อ July 24, 2019. สืบค้นเมื่อ July 23, 2019.
35. ↑  Coggan, David (December 22, 2017). "Watch Kelly Marie Tran's audition for *Star Wars: The Last Jedi*". *Entertainment Weekly*. เก็บจากแหล่งเดิมเมื่อ July 25, 2019. สืบค้นเมื่อ July 28, 2019.
36. ↑  Johnson 2018, 39:30–39:44 "Kelly ended up being, I mean, when I met her and got to know her, she just is Rose. She has this beautiful bright spirit and it ended up informing the character in more ways than one."
37. ↑  Fernandez, Alexia (April 12, 2019). "Rose Tico Is Back! Kelly Marie Tran Tearfully Receives Standing Ovation at Star Wars Celebration". *People*. เก็บจากแหล่งเดิมเมื่อ July 18, 2019. สืบค้นเมื่อ July 18, 2019.
38. ↑  Moye, David (December 27, 2017). "Kelly Marie Tran Of 'Last Jedi' Facing Racist, Sexist Comments Online". *HuffPost*. เก็บจากแหล่งเดิมเมื่อ November 8, 2019. สืบค้นเมื่อ July 18, 2019.
39. ↑  Knight, Lewis (August 21, 2018). "Star Wars actress Kelly Marie Tran hits out at brutal fan harassment". *Daily Mirror*. เก็บจากแหล่งเดิมเมื่อ July 24, 2019. สืบค้นเมื่อ July 23, 2019.
40. 1 2  Hugo, Simon (January 16, 2018). "Rating Rian". *Star Wars Insider*. Titan Magazines (178): 46.
41. 1 2 3  Johnson 2018, 39:30–39:44 "Originally Rose was kind of, I thought of her more as a grumpy sort of Eeyore type, and once we got Kelly in the part, her spirit just started to infect it."
42. 1 2  Johnson 2018, 39:55–40:18 "And even this thing where she’s like a fan of Finn, this was a fairly late rewrite. This is one of the few scenes I rewrote during production, and I rewrote it, originally she was much more suspicious of Finn, and then I rewrote it to more reflect Kelly’s spirit and her personality. I was like, 'Oh no, she’d be excited and a fan, and then this genuine disappointment when she realizes this hero of hers is not who she thought.'"

### บรรณานุกรม

* Fry, Jason (December 15, 2017). *Star Wars: The Last Jedi: Incredible Cross-Sections*. London: DK Publishing. ISBN 9781465455529.
* Hidalgo, Pablo (December 15, 2017). *Star Wars: The Last Jedi: The Visual Dictionary*. London: DK Publishing. ISBN 978-1-4654-5551-2.
* Johnson, Rian (March 27, 2018). *Star Wars: The Last Jedi* (Blu-ray: Director's commentary track). Lucasfilm.
* Ratcliffe, Amy (October 30, 2018). *Star Wars: Women of the Galaxy*. Chronicle Books. ISBN 9781452166315.
* Reynolds, David; Hidalgo, Pablo (September 18, 2018). *Star Wars: The Complete Visual Dictionary: New Edition*. London: DK Publishing. ISBN 9781465475473.
* Szostak, Phil (December 15, 2017). *The Art of Star Wars: The Last Jedi*. Abrams Books. ISBN 978-1419727054.

แหล่งข้อมูลอื่น
---------------

* โรส ในฐานข้อมูล *StarWars.com*
* โรส ทิโค ใน Wookieepedia วิกิของ *สตาร์ วอร์ส*

| * ด
* ค
* ก
ตัวละครใน*สตาร์ วอร์ส* |
| --- |
| ตัวละคร | 

|  |  |
| --- | --- |
| แคนอน | 
* พลเรือเอกแอ็คบาร์
* แพดเม่ อมิดาลา
* เวจ แอนทิลลีส
* แคด เบน
* บีบีเอท
* ดาร์ธ เบน
* จาร์ จาร์ บิงคส์
* ซีทรีพีโอ
* ชิวแบคคา
* โพ ดาเมรอน
* เคานท์ดูกู (ดาร์ธ ไทรานัส)
* โบบา เฟทท์
* แจงโก้ เฟทท์
* ฟินน์
* กรีโด
* นายพลกรีวัส
* แจบบา เดอะ ฮัทท์
* ไควกอน จินน์
* โอบีวัน เคโนบี
* เลอา ออร์กานา
* ดาร์ธ มอล
* พัลพาทีน (ดาร์ธ ซิเดียส)
* อาร์ทูดีทู
* เรย์
* อนาคิน สกายวอล์คเกอร์ (ดาร์ธ เวเดอร์)
* ลุค สกายวอล์คเกอร์
* เบน โซโล (ไคโล เร็น)
* ฮาน โซโล
* แลนโด คาลริสเซียน
* อาโซกา ทาโน
* วิลฮัฟ ทาร์คิน
* อาซาจ เวนเทรส
* แวตโต
* เมซ วินดู
* โยดา
* คิ อดิ มันดิ
* คิท ฟิสโต้

 |
| *เลเจนส์* | 
* HK-47
* มารา เจด สกายวอล์คเกอร์
* ไคล์ คาทาร์น
* เครอา
* Galen Marek
* Revan
* จาเซน โซโล (ดาร์ธ เคดัส)
* Grand Admiral Thrawn

 |
| 

 |

 |
| องค์กร | 

|  |  |
| --- | --- |
| ผู้ใช้พลัง | 
* เจได
* ซิธ

 |
| กองทัพ | 
* ดรอยด์สู้รบ
* โคลนทรูปเปอร์ / สตอร์มทรูปเปอร์
* ทีมเดลตา
* Emperor's Royal Guard
* แมนดาลอเรียน
* Rogue Squadron

 |
| ครอบครัว | 
* ครอบครัวสกายวอล์คเกอร์
* ครอบครัวโซโล

 |
| วง | 
* Figrin D'an and the Modal Nodes
* Max Rebo Band

 |
| การปกครอง | 
* สาธารณรัฐกาแลกติก / จักรวรรดิกาแลกติก (ปฐมภาคี)
* พันธมิตรกบฏ / สาธารณรัฐใหม่

 |
| เผ่าพันธุ์ | 
* บานธา
* อีวอค
* ฮัทท์
* ซาแลค
* ทัสเคนเรดเดอร์
* วูกี
* ยูซาน วอง

 |
| อื่นๆ | 
* ดรอยด์
* สภาเจได
* สมาพันธ์การค้า

 |

 |
| 

 |
| 
* **หมวดหมู่ หมวดหมู่**
* **สถานีย่อย สถานีย่อย**
* **หน้าโครงการวิกิ โครงการวิกิ**

 |

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* สหรัฐ

 |